दिल्ली में बीजेपी की मुख्यमंत्री पद की उम्मीदवार किरण बेदी बुरी तरह गले के इंफेक्शन से जूझ रही हैं. इस वजह से बुधवार को वह चुनाव प्रचार के दौरान ज्यादातर वक्त शांत ही रहीं.

करोल बाग और राजेंद्र प्लेस में चुनाव प्रचार के वक्त किरण बेदी अधिकतर समय शांत ही रहीं. पार्टी ने कहा था कि बेदी 7 फरवरी से पहले दिल्ली में 70 रैलियां करेंगी. लेकिन इसकी संभावना बिल्कुल नजर नहीं आ रही. अब पार्टी कह रही है कि वह जीत दर्ज करने के बाद जनता से मुलाकात करेंगी.

बेदी ने गुरुवार को करोल बाग से पार्टी के प्रत्याशी योगेंद्र चांदोलिया और राजेंद्र प्लेस से पार्टी के प्रत्याशी सरदार आर. पी. सिंह के लिए रोड शो और प्रचार किया.